ಪವರ್ ಸ್ಟಾರ್ ಪುನೀತ್ ರಾಜಕುಮಾರ್ ಯುವರತ್ನ ರೊಮ್ಯಾಂಟಿಕ್ ಹಾಡು ಕೇಳಲು ಸಿದ್ಧರಾಗಿ ಬೆಂಗಳೂರು: ಪವರ್ ಸ್ಟಾರ್ ಪುನೀತ್ ರಾಜಕುಮಾರ್ ಅಭಿನಯದ ಯುವರತ್ನ ಸಿನಿಮಾದ ರೊಮ್ಯಾಂಟಿಕ್ ಹಾಡೊಂದು ಇಂದು ಕ್ರಿಸ್ ಮಸ್ ದಿನಕ್ಕೆ ಬಿಡುಗಡೆಯಾಗುತ್ತಿದೆ. ಮ್ಯೂಸಿಕ್ ಮಾಂತ್ರಿಕ ತಮನ್ ಸಂಗೀತ ನಿರ್ದೇಶನದ ನೀನಾದೆ ನಾ ಎಂಬ ಈ ಮೆಲೊಡಿ ಹಾಡು ಕನ್ನಡ ಮತ್ತು ತೆಲುಗಿನಲ್ಲಿ ಏಕಕಾಲಕ್ಕೆ ಬಿಡುಗಡೆಯಾಗಲಿದೆ. ಈ ಹಾಡಿಗೆ ಮಧುರ ಹಾಡುಗಳ ಒಡೆಯ ಅರ್ಮಾನ್ ಮಲಿಕ್ ಧ್ವನಿ ನೀಡಿದ್ದಾರೆ. ಈ ಮೊದಲು ತಮನ್ಅರ್ಮಾನ್ ಮಲಿಕ್ ಜೋಡಿ ತೆಲುಗಿನ ಬುಟ್ಟ ಬೊಮ್ಮ ಹಾಡಿನ ಮೂಲಕ ಮ್ಯಾಜಿಕ್ ಮಾಡಿತ್ತು. ಇದೀಗ ಅದೇ ರೀತಿಯ ಅದ್ಭುತ ಹಾಡೊಂದು ಹೊರಬರಲಿದೆ.